TPOLY คว้างานก่อสร้างอาคาร “รพ.วัฒนแพทย์ สมุย” มูลค่า 200 ลบ.
TPOLY คว้างานโครงการก่อสร้างอาคารโรงพยาบาล วัฒนแพทย์ สมุย มูลค่า 200 ลบ. ระยะเวลาดำเนินงาน 270 วัน
TPOLY คว้างานโครงการก่อสร้างอาคารโรงพยาบาล วัฒนแพทย์ สมุย มูลค่า 200 ลบ. ระยะเวลาดำเนินงาน 270 วัน
8 มี.ค. 2565

บริษัท ไทยโพลีคอนส์ จำกัด (มหาชน) หรือ TPOLY เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ได้รับงานก่อสร้างใหม่ ชื่อโครงการก่อสร้างอาคารโรงพยาบาล วัฒนแพทย์ สมุย ซึ่งเป็นงานจ้างเหมาก่อสร้างอาคารโรงพยาบาล ประกอบไปด้วยอาคารโรงพยาบาล วัฒนแพทย์ สมุย เป็นโรงพยาบาลขนาด 53 เตียง มีที่จอดรถ 61 คัน และที่จอดรถจักรยานยนต์ 35 คัน มีพื้นที่ก่อสร้างโดยรวมประมาณ 10,821.60 ตารางเมตร โดยตั้งอยู่ที่ หมู่ที่ 1 ตำบลบ่อผุด อำเภอเกาะสมุย จังหวัดสุราษฎร์ธานี มูลค่าโครงการ 200 ล้านบาท รวมภาษีมูลค่าเพิ่มแล้ว ระยะเวลาดำเนินงาน 270 วัน